Módosító indítvány

a Dunakeszi Város Önkormányzat Képviselő-testületének 2014 December 11-i ülés I napirendi pontjának III részéhez.

(Dunakeszi Város Önkormányzata Képviselő-testületének a közutak, Járdák, és Közterület elnevezéséről, továbbá az utcanév – és házszámtábla kihelyezéséről szóló 29/2008 ( XI.19) számú rendelete ( továbbiakban: Rendelet3) módosításához.)

Egyetértünk azzal, hogy rendezni szükséges a házszámtáblák kihelyezésének kérdését. Támogatjuk, hogy az Önkormányzat új, a városi arculatba illő házszámtáblákat biztosít a cél eléréséhez az ingatlantulajdonosoknak, akiknek csak a kihelyezés lesz a feladatuk.

Azt szeretnénk azonban, ha első körben ez azoknak lenne kötelező, akik ingatlanán nincs kihelyezve jelenleg jól látható, esztétikailag megfelelő, az adott környezetbe illő házszámtábla.

Jelenleg zajlik a város utcanév és házszámozás felülvizsgálata. Ennek során ellenőrizhető, hogy házszámtáblák az utcáról jól láthatóan, esztétikailag megfelelően, és a környezetbe illően vannak-e kihelyezve. Ha egy ingatlanon nincs házszámtábla, vagy nem megfelelő, bedobnak egy szabványos értesítést a postaládába, ami arról szól, hogy a tulajdonos fog kapni a várostól egy szabványos házszámtáblát, amiért nem kell fizetni, és az előírt módon ki kell helyezni a házra. Amennyiben a kérdés a helyszínen nem eldönthető, fényképet kell, készítenek, és arról a Városházán az e kérdésben felelős szerv bevonásával döntenek.

Jelen módosítással azt a célt kívánjuk elérni, hogy a város összes ingatlanán megjelenjen a házszámozás, de az ne okozzon felesleges problémát a lakosság azon részénél, akik eddig is odafigyeltek erre és rendelkezik az ingatlanuk házszámtáblával.

A fentiek értelmében tehát az eredeti előterjesztés az alábbiak szerint módosítanánk:

*„(2)Rendelet3*

1. *A házszámtáblán az utcáról jól láthatóan kell a házszámot megjelölni. Sarokházak esetében a tábla felső részén jól láthatóan fel kell tüntetni az utca nevét és a közterület közlekedési vonatkozású meghatározását is a házszámon kívül. Az ennek nem megfelelő házszámtáblák cseréjéről folyamatosan gondoskodni kell..”*
2. *Az (1) bekezdésben meghatározott feltételeknek megfelelő házszámtáblát szükség szerint az önkormányzat biztosítja, és azt a tulajdonosoknak a (4) bekezdés szerint kell kihelyezni az épületen. A már meglévő, a követelményeknek megfelelő táblákat nem kell új táblára lecserélni.*

Radnóti Henrik és Lukácsi Bálint Önkormányzati képviselők.